Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: víznyelõk, kunhalmok és földvárak jogi jellegének bejegyeztetése érdekében válik szükségessé. Az Alkotmánybíróság 53/2002. (XI. 18.) AB határozata alapján — mely
Paragraph Index: 684

9. §), majd megszületett a géntechnológiai tevékenységet szabályozó törvény is. A Tvt. rendelkezései szerint a KvVM a genetikailag módosított szervezetekkel kapcsolatos engedélyezések során szakhatóság. A géntechnológiai szakhatósági feladat teljesítéséhez szükséges intézkedések: — az engedélykérelmek elbírálásán kívül a géntechnológiai tevékenység nyomon követése, ellenõrzése (beleértve az illegális tevékenységeket is), az ezekkel kapcsolatos, naprakész információk feldolgozása; — a biológiai sokféleségrõl szóló egyezmény Cartagena-jegyzõkönyvének ratifikálása után a nemzetközi engedélyezési eljárásokban való részvétel; 2003/142. szám — a KvVM GMO-kkal kapcsolatos feladatainak teljesítésére szervezeti egység létrehozása; — a GMO-részecskék (szállítmányokban, egyéb helyeken) kimutatására alkalmas laboratóriumról való gondoskodás. (Célszerû lenne az 1998. évi XXVII. tv. alapján kijelölt laboratórium KvVM-laboratóriumként történõ mûködtetése is.) 5.4.1.3.3. A nemzeti ökológiai hálózat védelmi és fejlesztési feladatai 2002-ben elkészült az ökológiai hálózatra vonatkozó részletes szabályokról szóló környezetvédelmi miniszteri rendelet tervezete, amely a rendeletbõl adódó feladatokat egy országos jelentõségû nagy program, a nemzeti ökológiai hálózat (NÖH) programja köré csoportosítja. A következõ hat év feladatainak meghatározásakor és költségeinek összeállításakor az elfogadásra váró miniszteri rendeletben foglaltak végrehajtására kell hangsúlyt fektetni. A NÖH jelentõs kiterjedésû és eltérõ státusú területeket foglal magában: védett természeti területeket, védett természeti területek védõövezeteit, természeti területeket, ökológiai és zöldfolyosókat. A nemzeti ökológiai hálózat programját a 2003 és 2008 közötti idõszakra ki kell dolgozni. Az ökológiai hálózat fenntartási feladatainak végrehajtása érdekében valamennyi nemzetipark-igazgatóságnak hálózati tervet kell készítenie. Meg kell határozni a hálózati terv tartalmi követelményeit, és biztosítani kell az új tervezési rendszer bevezetésének feltételeit. Folytatni kell a nemzeti ökológiai hálózat élõhely-térképezését. Törekedni kell arra, hogy a feltárt élõhelyek aránya minél nagyobb, térképezése pedig minél részletesebb legyen. A hálózatlétesítés ütemének nyomon követése érdekében — a rendelettervezetnek megfelelõen és a NÖH-programban meghatározott szakmai szempontok alapján — az ökológiai hálózatot monitorozó rendszert (hálózati monitorozás) kell kiépíteni és fenntartani. Meg kell teremteni a rendszer mûködésének feltételeit. A természetközeli területek, az ökológiai és a zöldfolyosók kijelölése a tervezet alapján létrejövõ új jogintézmény, melynek gyakorlati alkalmazása teljes egészében többletfeladatként (államigazgatási eljárás, állapotfelmérés stb.) jelentkezik. Habár a NÖH magában foglalja majd a Natura 2000 hálózat területeit is, a költségek tervezése szempontjából a Natura 2000-hez kapcsolódó feladatok és források külön szerepelnek. 5.4.1.3.4. A természeti területek jegyzékének összeállítása és jogszabályi kihirdetése Azok a területek tekintendõk természeti területeknek,

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes